**«Շախմատ խաղացող արաբները»** (ֆր.՝ Arabes jouant aux échecs), ֆրանսիացի գեղանկարիչ, եվրոպական կերպարվեստում ռոմանտիզմի ուղղության հիմնադիր Էժեն Դելակրուայի նկարներից։ Կտավը հեղինակը վրձնել է 1847 թվականին։ Յուղաներկով կտավի չափերն են 46 × 55,5 սմ։

Այսօր «Շախմատ խաղացող արաբները» ստեղծագործությունը պահպանվում և ցուցադրվում է Շոտլանդիայի ազգային պատկերասրահում (Էդինբուրգ, Միացյալ Թագավորություն)։ Գույքագրման համար՝ NG 2190:

Ստեղծման պատմություն
--------------------

Համաձայն նկարի հեղինակ Դելակրուայի օրագրի՝ կտավի վրա աշխատել է 1847 թվականի հուլիսին, երբ գտնվում էր Փարիզից ոչ հեռու գտնվող Շամպրոզե բնակավայրի իր տանը։ Այդ թվականին արդեն իսկ Էժեն Դելակրուան համբավավոր նկարիչ էր և կատարում էր պետական պատվերներ։ Այսօր պահպանվել է կտավի ֆիգուրներից մեկի՝ կնոջ շագանակագույն թանաքանկարը թղթի վրա՝ սափորն ուսին։

Նկարի սեփականատերը գեղարվեստական քննադատ Ֆիլիպ Բուրտին էր։ Վերջինս Դելակրուայի արվեստի մեծ սիրահար էր, և նույնիսկ հրապարակել է 1878 թվականին իր և նկարչի նամակագրությունը։

«Շախմատ խաղացող արաբները» ստեղծագործությունը վաճառվել է 1848 թվականին Լեֆեբվր Վելյլ (ֆր.՝ Weill, Lefebvre) գործակալության կողմից 200 ֆրանկով։

Դելակրուան Հյուսիսային Աֆրիկա է այցելել 1832 թվականին. այդ այցելությունը մեծ ազդեցություն թողեց հեղինակի ստեղծագործական ոճի վրա։

Նկարը ստեղծելուց մեկ տարի անց փորագրանկարն է ստեղծվում՝ որոշ փոփոխություններով։ Այս անգամ փորագրանկարի գործողությունները կատարվում են Երուսաղեմում, իսկ սափորով կինը պատկերվել է որպես Ռեբեկա, որը վերադառնում էր ջրհորից։

Նկարագիր
--------

«Շախմատ խաղացող արաբները» ստեղծագործությունում պատկերված են երկու արաբներ, որոնք նստած շախմատ են խաղում, ինչպես նաև սափորն ուսին մի կին, որը հետևում է խաղի ընթացքին։

Արվեստաբանները նշում են, որ արաբները պատկերված են հնդկական և պարսկական մանրանկարները ուսումնասիրելու ազդեցության ներքո։

Նկարիչը կտավում միտումնավոր կերպով թույլ է տվել որոշ մարդակազմական «սխալներ»՝ գլխի սխալ դիրք, երկայնացած ու ոսկրազուրկ ձեռքեր, մարմնի որոշ մասերի անճշտություններ։

Հետաքրքիր փաստեր
----------------

* 1976 թվականի հունվարի 8-ին Նիկարագուան այս պատկերով փոստային նամականիշ է թողարկել։

Ծանոթագրություններ
------------------

1. ↑
2. 1 2 3 4 5 6
3. ↑  Arabes jouant aux échecs. AKG-images.
4. ↑  Упоминание картины в Дневнике художника за 20 июля 1847 года.
5. ↑  "Champrosay. ТopGlobus". Արխիվացված է the original 2018 թ․ մարտի 6-ին. Retrieved 2018 թ․ մայիսի 24.
6. ↑  Эжен Делакруа. Серия «Великие художники». М. 2010. С. 36—37.
7. ↑  "Eugène Delacroix — Femme arabe portant une amphore, 1847. Piasa". Արխիվացված է the original 2016 թ․ հուլիսի 17-ին. Retrieved 2018 թ․ մայիսի 24.
8. ↑  Alfred Robaut. L'Œuvre complet de Eugène Delacroix, éd. Charavay Frères, Paris, 1885. P.129, n°483.
9. ↑  Дневник Делакруа за 13 марта 1848 года.
10. 1 2  *Гойхман Е. Г.* Особенности восприятия и интерпретации классической традиции в восточных сюжетах Эжена Делакруа 1830—1840-х гг. // Актуальные проблемы истории и теории искусства: сб. науч. статей. — СПб. 2012. — Вып. 2. — С. 284—291.
11. ↑  Картина на официальном сайте Шотландской национальной галереи, Эдинбург.
12. ↑  "Эжен Делакруа. Искусство в филателии". Արխիվացված է the original 2018 թ․ սեպտեմբերի 23-ին. Retrieved 2018 թ․ մայիսի 24.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Շախմատ խաղացող արաբները (նկար)** կատեգորիայում։ |